rejauldu/bengali-wikipedia huggingface dataset:
মাইকেল আলেকজান্ডার কারবেরি (; জন্ম: ২৯ সেপ্টেম্বর, ১৯৮০) লন্ডনের ক্রয়ডন এলাকায় জন্মগ্রহণকারী  ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে খেলছেন তিনি। বামহাতি উদ্বোধনী ব্যাটসম্যান হিসেবে খেলে থাকেন মাইকেল কারবেরি। এছাড়াও, ডানহাতি অফ ব্রেক বোলিংয়ে পারদর্শী তিনি। ঘরোয়া ক্রিকেটে হ্যাম্পশায়ারের প্রতিনিধিত্ব করছেন তিনি।   প্রারম্ভিক জীবন  গায়ানিজ ও বজন বংশোদ্ভূত পরিবারের সন্তান তিনি।The St Kitts-Nevis Observer,"WI lose by 10 wickets after Root hundred" , 14 May 2013 ওয়েস্ট উইকহামের সেন্ট জন রিগবি কলেজে অধ্যয়ন করেন। সারে দলের মাধ্যমে তার কাউন্টি ক্রিকেটে খেলা শুরু করেন। একই সময়ে সারে ক্রিকেট বোর্ডেও খেলেন তিনি। ২০০১-২০০২ পর্যন্ত সারে দলে খেলার পর কেন্টে যোগ দেন। ২০০৩ থেকে ২০০৫ সাল পর্যন্ত কেন্টে অবস্থান করেন। এরপর ২০০৬ মৌসুমে হ্যাম্পশায়ারে খেলছেন। আন্তর্জাতিক ক্রিকেট অঙ্গনে ইংল্যান্ড লায়ন্সের পক্ষে খেলেন।  ২০০৬ সালে টুয়েন্টি২০ কাপে ২৭.৭৫ গড়ে ২২২ রান তোলেন। তন্মধ্যে মিডলসেক্সের বিপক্ষে সর্বোচ্চ ৯০ রান তোলেন। এরফলে ইংল্যান্ড এ দলের সদস্য হিসেবে বাংলাদেশ সফর করেন তিনি।   খেলোয়াড়ী জীবন  ২০০৯-১০ মৌসুমে স্বাগতিক বাংলাদেশের বিপক্ষে তার টেস্ট অভিষেক ঘটে। বাংলাদেশ সফরে তিনি নিয়মিত অধিনায়ক অ্যান্ড্রু স্ট্রসের পরিবর্তে চলতি দায়িত্বে থাকা অ্যালাস্টেয়ার কুকের সাথে ব্যাটিংয় উদ্বোধনে নামার জন্য টেস্ট দলে অন্তর্ভুক্ত হন। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ঐ টেস্টে উদ্বোধনী জুটিতে ৭২ রান তোলেন। ব্যক্তিগত ৩০ রানে মাহমুদুল্লাহ রিয়াদের বলে এলবিডব্লিউর শিকারে পরিণত হন। আব্দুর রাজ্জাক তার প্রথম টেস্টের দ্বিতীয় ইনিংসে কারবেরিকে আউট করেন। ঐ ইনিংসে ৩৪ রান সংগ্রহ করেন তিনি। তাস্বত্ত্বেও ইংল্যান্ড দল ১৮১ রানের জয় পায়। এছাড়াও বাংলাদেশের প্রথম ইনিংসে নাইম ইসলামকে রান আউট করে নিজস্ব সেরা ফিল্ডিং নৈপুণ্য প্রদর্শন করেন।  ২০১৩ সালের গ্রীষ্মে অস্ট্রেলিয়ার বিপক্ষে টুয়েন্টি২০ আন্তর্জাতিক ও একদিনের আন্তর্জাতিকে খেলার জন্য মনোনীত হন তিনি। ১৪ সেপ্টেম্বর ম্যাথু ওয়েদের ক্যাচ নেন একহাতে। এরপর চতুর্থ খেলায় নিজস্ব প্রথম অর্ধ-শতক তোলেন। ২৩ সেপ্টেম্বর, ২০১৩ তারিখে অ্যাশেজ সিরিজে খেলার জন্য আমন্ত্রণ জানানো হয়। অস্ট্রেলিয়া সফরে ব্রিসবেনে অনুষ্ঠিত প্রথম টেস্টে খেলেন। দ্বিতীয় দিনে দলনায়ক কুকের সাথে খেলেন ও ইনিংসের সর্বোচ্চ ৪০ রান তোলেন। দ্বিতীয় টেস্টে অ্যাডিলেডে নিজস্ব প্রথম টেস্ট অর্ধ-শতক সংগ্রহ করেন। কিন্তু তাড়াহুড়োর কারণে তিনি ভাল করতে পারেননি। কিন্তু রুট, বেল ও কুকের সংগ্রহকে অতিক্রম করে ইংল্যান্ডের ব্যাটিং গড়ে তৃতীয় স্থানে ছিলেন।   তথ্যসূত্র    আরও দেখুন   অ্যান্ড্রু টাই  জাস্টিন ল্যাঙ্গার  ফিদেল অ্যাডওয়ার্ডস  ২০১৩-১৪ অ্যাশেজ সিরিজ   বহিঃসংযোগ         বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:সারে ক্রিকেট বোর্ডের ক্রিকেটার বিষয়শ্রেণী:সারের ক্রিকেটার বিষয়শ্রেণী:কেন্টের ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:এনবিসি ডেনিস কম্পটন পুরস্কার বিজয়ী বিষয়শ্রেণী:পার্থ স্কর্চার্সের ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:ক্রয়ডনের ব্যক্তি
ইসলাম বিষয়ক বিভিন্ন ভাষার উইকিপিডিয়া নিবন্ধ বাংলা ভাষায় অনুবাদকরণ এবং উইকিপিডিয়া নীতিমালা অনুসরণ করে ইসলাম বিষয়ক উল্লেখযোগ্য নতুন নিবন্ধ তৈরিকরণ ও ব্যাপ্তি  সম্প্রসারন এই প্রকল্পের উদ্দেশ্য।এই  কার্যগোষ্ঠীর কাজের ক্ষেত্র হল ।  (ক) প্রধানত ধর্মতাত্ত্বিক  ধারণা (আকীদা) , এবং ইসলামীক ধর্মতত্ত্ববিদদের   সমন্ধে , এবং   (খ) নিবন্ধগুলোর মান বৃদ্ধি ।নিবন্ধগুলোরউন্নতি মূল্যায়ন ।                                    এখানে নিজেকে যুক্ত করতে দ্বিধাবোধ করবেন না।..  ১ । মোঃ মাসুম  ২ । তাহমিদ হোসেন  ৩ । .. ... ......  .............................
থাম্ব|মোজাফ্ফর খান থাম্ব|সুলতান মোজাফফর খানের সমাধি সুলতান মুহাম্মদ মুজাফফর খান ( سلطان مظفر خان ) বোম্বা (কাশ্মীরি উপজাতির) একজন প্রধান ছিলেন।  বর্তমানে পাকিস্তানের আজাদ কাশ্মীরের মুজাফফারাবাদ শহরটির তার নামে নামকরণ করা হয়েছে । মোজাফফর খান কাশ্মীর-হাজারা সীমান্তের চারপাশে বিভিন্ন পার্বত্য উপজাতিদের একত্রিত করেছিলেন এবং তাদেরকে ঝিলাম ও কিশানগঙ্গা (বর্তমানে নীলম) নদীর দুটি নদীর কাছে বসতি স্থাপনের জন্য রাজি করেছিলেন। একটি ছোট শহরকে একটি বড় শহরে পরিণত করেছিলেন যা আজ তার নামে নামকরণ করা হয়েছে।    সোর্স    দিল্লি সুলতানস এবং রাজাস ১৩০০-১৫২৬    তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:আজাদ কাশ্মীরের ব্যক্তি
মুহম্মদ মুকিম মধ্য যুগের একজন উল্লেখযোগ্য কবি। তিনি সতের শতকের মুসলিম সাহিত্যিক ছিলেন। মৃগাবতী, গুলে বকাওলী কাব্যগুলো তার রচিত।  মুকিম চট্টগ্রাম জেলাস্থ নোয়াপাড়গ্রামে জন্মগ্রহণ করেন। সৈয়দ মুহম্মদ দৌলত তাঁর পিতা এবং সূফী সাধক ও পীর কবি  আলী রজা তার গুরু ছিলেন। মুকিমের পূর্বপুরুষগণ এখনকার ফেনী জেলার বাসিন্দা ছিলেন।ছোট বেলাতেই মুহম্মদ মুকিম তার বাবাকে হারান এবং প্রারম্ভিক জীবনে জমিদার আলী আকবর চৌধুরীর সেরেস্তা  হিসেবে যোগদান করেন।  তথ্যসূত্র  বিষয়শ্রেণী:বাঙালি কবি বিষয়শ্রেণী:চট্টগ্রাম জেলার কবি বিষয়শ্রেণী:১৮শ শতাব্দীর বাঙালি কবি বিষয়শ্রেণী:১৮শ শতাব্দীর ভারতীয় মুসলিম বিষয়শ্রেণী:বাঙালি পুরুষ কবি বিষয়শ্রেণী:ফেনী জেলার ব্যক্তি বিষয়শ্রেণী:১৮শ শতাব্দীতে জন্ম বিষয়শ্রেণী:বাঙালি মুসলিম
আবু সাঈদ আল-ধরির আল-জুর্জানি (ابو سعيد الضرير الجرجاني), যিনি গুরগানি নামেও পরিচিত, ছিলেন ৯ম শতাব্দীর একজন পারসিক গণিতবিদ এবং জ্যোতির্বিদ। তিনি ইরানের গুরগান (জুর্জান) শহরে বসবাস করতেন। তিনি জ্যামিতিক সমস্যা এবং দ্রাঘিমারেখা আঁকার উপর গ্রন্থ লিখেছিলেন। জর্জ সার্টন তাকে ইবনে আল-আ'রাবির একজন ছাত্র বলে মনে করেন, কিন্তু কার্ল ব্রোকেলম্যান এই মতামত প্রত্যাখ্যান করেন।   রচনা  তার দুটি রচনা বিদ্যমান:   মাসা'ইল হিন্দিসিয়্যাহ (কায়রোর একটি পাণ্ডুলিপি পাওয়া যায়)  ইস্তিখরাজ খাত নিসফ আল-নাহার মিন কিতাব আনালিমা ওয়া আল-বরহান আলাইহ(কায়রোতে পাওয়া যায়, কার্ল শোয়ের দ্বারা অনুবাদিত)  ব্যাখ্যা:   মাসা'ইল হিন্দিসিয়্যাহ একটি গ্রন্থ যা ভারতীয় গণিত এবং জ্যোতির্বিদ্যা সম্পর্কিত প্রশ্ন এবং উত্তরগুলোর সংকলন।  ইস্তিখরাজ খাত নিসফ আল-নাহার মিন কিতাব আনালিমা ওয়া আল-বরহান আলাইহ একটি গ্রন্থ যা দিনের মাঝামাঝি সময়ের সীমানা নির্ধারণ করার একটি পদ্ধতি বর্ণনা করে।   আরও দেখুন    প্রাক-আধুনিক ইরানি বিজ্ঞানী এবং পণ্ডিতদের তালিকা   তথ্যসূত্র   বিষয়শ্রেণী:৮৪৫-এ মৃত্যু বিষয়শ্রেণী:৯ম শতাব্দীর ইরানি গণিতবিদ বিষয়শ্রেণী:৯ম শতাব্দীর ইরানি জ্যোতির্বিজ্ঞানী বিষয়শ্রেণী:মধ্যযুগীয় ফার্সি জ্যোতির্বিজ্ঞানী বিষয়শ্রেণী:এশীয় গণিতবিদ অসম্পূর্ণ
কামারুল আরেফিন  একজন বাংলাদেশী রাজনীতিবিদ ও কুষ্টিয়া-২ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   রাজনৈতিক ও কর্মজীবন  তিনি ছাত্রজীবন থেকে ছাত্রলীগের রাজনীতির সাথে জড়িত। তিনি আশির দশকে ছাত্রলীগের রাজনীতির সাথে যুক্ত হন।  ২০১১ সালে সদরপুর ইউনিয়ন থেকে নির্বাচন করে চেয়ারম্যান নির্বাচিত হন।  ২০১৪ সালে ইউপি চেয়ারম্যানের পদ ছেড়ে মিরপুর উপজেলা চেয়ারম্যান পদে নির্বাচন করে বিপুল ভোটে জয়ী হন। ২০১৮ সালে এসেও একই পদে জয়ী হন তিনি। তিনি বিভিন্ন সময়ে মিরপুর উপজেলা আওয়ামী লীগ ও কুষ্টিয়া জেলা আওয়ামী লীগের বিভিন্ন পদে দায়িত্ব পালন করেন।  তিনি ৭ জানুয়ারী ২০২৪ সালে অনুষ্ঠিত দ্বাদশ জাতীয় সংসদ নির্বাচনে স্বতন্ত্র থেকে কুষ্টিয়া-২ আসনে সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।  পুরস্কার তিনি ২০১৯ সালে প্রাথমিক শিক্ষার মানোন্নয়নে বাংলাদেশের সেরা উপজেলা চেয়ারম্যান হিসেবে সম্মাননা লাভ করেন  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:কুষ্টিয়া জেলার রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য
পাটলিপুত্র জংশন ভারতের পাটনা শহরের পশ্চিম প্রান্তস্থিত রণকপুরা এলাকায় অবস্থিত একটি রেলওয়ে জংশন স্টেশন, যার স্টেশন নামসংক্ষেপ হল পিপিটিএ(PPTA)। পূর্ব-মধ্য রেল  স্টেশনটির পরিচালনায় এবং দানাপুর রেলপথ বিভাগ এটির রক্ষণাবেক্ষণের কাজে নিয়োজিত আছে। স্টেশনটিকে পাটনা-সোনপুর-হাজীপুর রেলপথের উপরে নির্মাণ করা হয়েছে। মূলত পাটনার অন্য দুটি জংশনের চাপ কমাতে এটিকে জংশনের মর্যাদায় উন্নীত করা হয়। এটি দিয়ে দৈনিক প্রায় ৩৫০টি রেলগাড়ি অতিক্রম করে থাকে।Dream station debut Calcutta Telegraph. Retrieved 30 August 2013 পাটলিপুত্র জংশনটি পাটনা জংশন রেলওয়ে স্টেশন থেকে ১২ কিমি উত্তর-পশ্চিমে অবস্থিত। জংশনটি পাটনার পশ্চিমাংশের গুরুত্বপূর্ণ বৈলি রোড এলাকার পাশেই অবস্থিত।  পাটনা শহর ভারতের সর্ববৃহৎ রেলরুট নতুন দিল্লি-কলকাতা রেলরুটে অবস্থিত। শহরটিতে ছয়টি বড় স্টেশন আছে যথা: পাটলিপুত্র জংশন, পাটনা জংশন, রাজেন্দ্রনগর টার্মিনাল, গুলজারবাগ স্টেশন, দানাপুর স্টেশন এবং পাটনা সাহেব স্টেশন; সেই সাথে শহরটিকে ভারতের বৃহৎ রেলপরিবহন কেন্দ্র (রেলওয়ে হাব) হিসেবে গণ্য করা হয়। ২০১৬ সালের জানুয়ারি মাসে ভারতের বৃহৎ রেল-সড়ক মিশ্র সেতু গঙ্গা রেল-সড়ক সেতুর নির্মাণকার্য সম্পন্ন হয়েছে, যা পাটনার নিকটেই অবস্থিত এবং সেটি পাটনা ও ভরপুরা পাহলেজা ঘাটকে (সোনপুর) সংযুক্ত করেছে। উক্ত সেতুটি  দীর্ঘ, ফলে এটি ভারতের দীর্ঘতম তথা বিশ্বের দীর্ঘতম সেতুগুলির একটি।   তথ্যসূত্র   বিষয়শ্রেণী:ভারতীয় রেল বিষয়শ্রেণী:ভারতীয় রেলের জংশন বিষয়শ্রেণী:ভারতীয় রেলের স্টেশন বিষয়শ্রেণী:পূর্ব-মধ্য রেলের স্টেশন বিষয়শ্রেণী:পূর্ব-মধ্য রেল বিষয়শ্রেণী:পাটনা বিষয়াদি বিষয়শ্রেণী:পাটনা স্থিত জংশন বিষয়শ্রেণী:পাটনার রেলওয়ে স্টেশন বিষয়শ্রেণী:দানাপুর রেলওয়ে বিভাগ বিষয়শ্রেণী:বিহারের জংশন রেলওয়ে স্টেশন
রেনাটা মোরালেস একজন বহুমুখী প্রতিভার অধিকারী দৃশ্যকলা শিল্পী।   মেক্সিকো সিটিতে জন্মগ্রহণ করেন   এবং এখন কানাডার মন্ট্রিলে বসবাস করছেন এবং কাজ করছেন। তিনি আর্কেড ফায়ার  এবং পরিচালক ডেনিস ভিলেনিউভ,  পেড্রো পিরেস,  আন্তন কোরবিজন,  ভিনসেন্ট মরিসেট,  এবং স্পাইক জোঞ্জের সাথে কাজ করেছেন।  গ্রিমস,  অ্যালি এক্স  এবং ইয়েলে তার পোশাকও দেখা গেছে।    তথ্যসূত্র    বহিঃসংযোগ     বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
ডানকান এডওয়ার্ডস (অক্টোবর ১, ১৯৩৬ - ফেব্রুয়ারি ২১, ১৯৫৮) ছিলেন একজন ইংরেজ আন্তর্জাতিক ফুটবল খেলোয়াড়। ডাডলিতে জন্ম নেয়া এ খেলোয়াড় ১৯৫২ সালের জুন মাসে অপেশাদার খেলোয়াড় হিসেবে ম্যানচেস্টার ইউনাইটেডে যোগ দেন এবং ১৯৫৩ সালের ১ অক্টোবর পেশাদার খেলোয়াড় হিসেবে আত্মপ্রকাশ করেন। তিনি ছিলেন ১৯৫০ দশকে স্যার ম্যাট বাজ্‌বির অধীনে বাজ্‌বি বেইবস এর অন্যতম সদস্য এবং মিউনিখ বিমান দুর্ঘটনায় নিহত হওয়া ইউনাইটেডের আট খেলোয়াড়ের একজন। তার খেলা যারা দেখেছেন তারা মনে করেন এডওয়ার্ডস যদি এত অল্প বয়সে মারা না যেতেন তবে তিনি বিশ্বের অন্যতম মহান ফুটবলারে পরিনত হতেন।   বহিঃসংযোগ   Duncan Edwards website  English Football Hall of Fame Profile  বিষয়শ্রেণী:১৯৩৬-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:ইংরেজ পুরুষ ফুটবলার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২০শ শতাব্দীর ব্রিটিশ সেনা কর্মকর্তা বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিবাহ আইন সংশোধনী বিল, এই বিবাহ আইন সংশোধনী (২০১০) বিলটি দু’বছর প্রাথমিক ভাবে মন্ত্রিসভার অনুমোদন নিয়ে রাজ্যসভায় পেশ হয়েছিল। তার পর সেটি সংসদীয় স্ট্যান্ডিং কমিটিতে যায়।  এত দিন পর্যন্ত আইনের চোখে ‘বিচ্ছেদযোগ্য’ কারণ হিসাবে বিবাহ-বহির্ভূত সম্পর্কের উপস্থিতি, নির্যাতন (শারীরিক ও মানসিক), মানসিক অসুস্থতা, একসঙ্গে না থাকা ইত্যাদির কথাই শুধু বলা ছিল। অথচ বাস্তবতার বিচারে বহু ক্ষেত্রেই দেখা যায়, উপরিউক্ত অভিযোগগুলি না থাকা সত্ত্বেও বহু ক্ষেত্রে মানসিক ব্যবধান অলঙ্ঘ্য হয়ে দাঁড়িয়েছে। গত কয়েক বছরে সুপ্রিম কোর্ট বারবারই ‘সম্পর্কে পাকাপাকি চিড় ধরে যাওয়া’কে বৈধ কারণ হিসেবে স্বীকৃতি দেওয়ার সুপারিশ করছিল।   তথ্যসূত্র   বিষয়শ্রেণী:ভারতে বিয়ে আইন বিষয়শ্রেণী:হিন্দু আইন বিষয়শ্রেণী:হিন্দুধর্মের বিয়ে বিষয়শ্রেণী:ভারতীয় পারিবারিক আইন বিষয়শ্রেণী:লিঙ্গ সমতা বিষয়শ্রেণী:ভারতের প্রস্তাবিত আইন বিষয়শ্রেণী:হিন্দুধর্মে বিবাহ বিষয়শ্রেণী:ভারতীয় পরিবার আইন বিষয়শ্রেণী:লৈঙ্গিক সমতা
থাম্ব|300px|ইনিয়াস ফ্লিজ বার্নিং ট্রয়, ফেডেরিকো বারোচি অঙ্কিত (১৫৯৮)। গ্যালারিয়া বোর্গেসি, রোম, ইতালি ডান|থাম্ব|300px|ইনিয়াসের কাল্পনিক যাত্রাপথের মানচিত্র  ইনিড (ইংরেজি বানান: Aeneid;  ;   or ) হল একটি লাতিন মহাকাব্য। খ্রিস্টপূর্ব ২৯ থেকে ১৯ সালের মধ্যবর্তী সময়ে ভার্জিল এটি রচনা করেন। এই মহাকাব্যের উপজীব্য ইনিয়াসের কিংবদন্তি উপাখ্যান। ইনিয়াস ছিলেন এক ট্রোজান। ট্রয়ের পতনের সময় তিনি পালিয়ে ইতালির উদ্দেশ্যে যাত্রা করেন; সেখানে তিনি রোমানদের পূর্বপুরুষ হিসেবে পরিচিত হন। ইনিড মহাকাব্যটি ড্যাকটিলিক হেক্সামিটারে ৯,৮৯৬টি চরণে বিন্যস্ত। এই কাব্যের বারোটি সর্গের মধ্যে প্রথম ছয়টি সর্গে ট্রয় থেকে ইতালি পর্যন্ত ইনিয়াসের যাত্রার বিবরণ পাওয়া যায়। শেষ ছয়টি সর্গে বর্ণিত হয়েছে লাতিনদের বিরুদ্ধে যুদ্ধে ট্রোজানদের জয়লাভের কাহিনি। এই লাতিনদের নামই ইনিয়াস ও অন্যান্য ট্রোজান সহযোদ্ধাদের পরিচয় হবে বলে পূর্বনির্ধারিত ছিল।  ইনিড-এর নায়ক ইনিয়াসের নাম গ্রিকো-রোমান কিংবদন্তি ও অতিকথায় পূর্বপরিচিত ছিল। কারণ, ইনিয়াস ছিলেন ইলিয়াড-এর একটি চরিত্র। ইনিয়াসের উদ্দেশ্যহীন ভ্রমণের বিচ্ছিন্ন কাহিনিগুলি, রোমের পত্তনির সঙ্গে তাঁর অস্পষ্ট যোগসূত্রটি এবং এক বিবেকবান পিয়েস্টাস ছাড়া তাঁর অন্য কোনওরকম চারিত্রিক বৈশিষ্ট্যের বর্ণনাহীন বিবরণটি ভার্জিল গ্রহণ করেন এবং ইনিড-কে এক বিশ্বাসযোগ্য প্রতিষ্ঠা-সংক্রান্ত অতিকথা বা জাতীয় মহাকাব্যের আকারে রচনা করেন। এই কাব্য রোমকে ট্রয়ের কিংবদন্তির সঙ্গে যুক্ত করে, পিউনিক যুদ্ধের ব্যাখ্যা প্রদান করে, প্রথাগত রোমান সদ্গুণাবলিকে গৌরবান্বিত করে এবং জুলিও-ক্লডিয়ান রাজবংশকে রোম ও ট্রয়ের প্রতিষ্ঠাতা, বীর ও দেবতাদের বংশধর হিসেবে বৈধ স্বীকৃতি প্রদান করে।  ইনিড ভার্জিলের শ্রেষ্ঠ কীর্তি তথা লাতিন সাহিত্যের অন্যতম শ্রেষ্ঠ রচনা হিসেবে বহুলভাবে স্বীকৃত।   আরও দেখুন   ট্রয়ের ব্রুটাস  ফাঁসিয়াড  গ্রিক পুরাণ  গালিভার’স ট্রাভেলস  লে ট্রয়ানস  সাহিত্য চক্রের তালিকা  ওডিসি  ভার্জিলের ইনিড এবং হোমারের ইলিয়াড ও ওডিসি-র মধ্যে সাদৃশ্য  প্যাপিরাস অক্সিরাইনকাস ৩১  ছন্দ (লাতিন)  রোমান পুরাণ  নাবিক সিন্দাবাদ  ব্রানের সমুদ্রযাত্রা   তথ্যসূত্র    বহিঃসংযোগ    মূল পাঠ   Aeneidos Libri XII পাবলিয়াস ভার্জিলিয়াস মারো কৃত লাতিন পাঠ, পিডিএফ ফরম্যাট  সূচি পৃষ্ঠা - প্রোজেক্ট গুটেনবার্গে বিভিন্ন ফরম্যাটে ইনিড  অনলাইন লাতিন পাঠ    বিষয়শ্রেণী:খ্রিস্টপূর্ব ১ম শতাব্দীর লাতিন গ্রন্থ বিষয়শ্রেণী:জুলিও-ক্লডিয়ান রাজবংশ বিষয়শ্রেণী:কথাসাহিত্যে গ্রিস বিষয়শ্রেণী:কথাসাহিত্যে ইতালি বিষয়শ্রেণী:মরণোত্তর প্রকাশিত কাব্য বিষয়শ্রেণী:ইলিয়াড অবলম্বনে কাব্য বিষয়শ্রেণী:ওডিসি অবলম্বনে কাব্য বিষয়শ্রেণী:রোমান পাতাল বিষয়শ্রেণী:ট্রোজান যুদ্ধ সাহিত্য বিষয়শ্রেণী:ধ্রুপদি সাহিত্যে পাতাল বিষয়শ্রেণী:অসমাপ্ত কবিতা বিষয়শ্রেণী:সাহিত্যে অগাস্টাসের রূপায়ণ বিষয়শ্রেণী:লাতিন কবিতা
thumb|একটি বইয়ের পেছনের মলাটে (বাম পার্শ্বে) একাধিক উদ্ধৃতি দিয়ে সংকলিত সংক্ষিপ্ত প্রচারণা বিজ্ঞপ্তি দেখা যাচ্ছে। সংক্ষিপ্ত প্রচারণা বিজ্ঞপ্তি বলতে কোনও সৃষ্টিকর্ম যেমন গ্রন্থ, চলচ্চিত্র, ইত্যাদির সাথে সংযুক্ত বিজ্ঞাপনী প্রচারণা ও বেচাকেনার প্রসারে সাহায্যকারী সংক্ষিপ্ত রচনাকে বোঝায়। এটি লেখক বা সৃষ্টিকর্তা নিজে, কিংবা প্রকাশক লিখতে পারেন, অথবা অন্যান্য পাঠক-দর্শক-সমালোচকদের উদ্ধৃতি সংকলন করে এটি প্রস্তুত করা হতে পারে। এর উদ্দেশ্য সৃষ্টিকর্মটিকে ক্রেতার কাছে আরও চিত্তাকর্ষক ও আগ্রহজনক করা। আদিতে সংক্ষিপ্ত প্রচারণা বিজ্ঞপ্তিগুলি বইয়ের পেছনের পৃথক শক্ত ধূলি-মলাটে (ডাস্ট জ্যাকেট) মুদ্রিত থাকত। গণ-বাজারজাতকৃত নরম মলাটের (পেপারব্যাক) বইগুলির ক্ষেত্রে দুই মলাটেই এটি মুদ্রিত হয়। এছাড়া আধুনিক যুগে এসে ওয়েব প্রবেশদ্বার (পোর্টাল) বা সংবাদ ওয়েবসাইটগুলিতেও এগুলি পাওয়া যায়।  সংক্ষিপ্ত প্রচারণা বিজ্ঞপ্তিকে ইংরেজিতে "ব্লার্ব" (Blurb) বলা হয়।   তথ্যসূত্র  বিষয়শ্রেণী:বই নকশাকরণ বিষয়শ্রেণী:বইয়ের পরিভাষা বিষয়শ্রেণী:বই প্রকাশনা বিষয়শ্রেণী:প্রসার ও বিপণন যোগাযোগ
পাইথল ইউনিয়ন বাংলাদেশের ময়মনসিংহ জেলার গফরগাঁও উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা  এই ইউনিয়নে ৯ টি ওয়ার্ড বা গ্রাম রয়েছে। গ্রামগুলো হলো পাইথল, শহীদনগর, দেউলপাড়া, জয়ধরখালী, ছোট বড়াই, বড় বড়াই, খিলপাড়া, ডুবাইল ও গোয়ালবর।   আয়তন ও জনসংখ্যা    শিক্ষার হার ও শিক্ষা প্রতিষ্ঠান  শিক্ষার হার:   শিক্ষা প্রতিষ্ঠান  মহাবিদ্যালয়  কাওরাইদ গয়েশপুর কলেজ  গয়েশপুর দারুল উলুম ফাজিল মাদরাসা  উচ্চ বিদ্যালয়  শহীদ নগর উচ্চ বিদ্যালয়  গয়েশপুর বালিকা উচ্চ বিদ্যালয়  জয়ধরখালী উচ্চ বিদ্যালয়  জয়ধরখালী বালিকা উচ্চ বিদ্যালয়   দর্শনীয় স্থান   গোয়ালবর গোলাম রবের দরবার শরিফ;  শহীদনগর দরবার শরিফ;  গয়েশপুর বাগানবাড়ি, সৈয়দ নজরুল ইসলামের স্মৃতি বিজড়িত;  বাবুয়ার ঘাট, উপমহাদেশের অন্যতম কাঠালের ঘাট॥   উল্লেখযোগ্য ব্যক্তি    মোঃ শামসুল হুদা - গণপরিষদ সদস্য, সাবেক সংসদ সদস্য;আওয়ামীলীগের প্রতিষ্ঠাতা সদস্য ও শহীদনগর দরবার শরীফের পীর।   জনপ্রতিনিধি  	আক্তারুজ্জামান ঢালী +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬জনাব আশরাফ উদ্দিন বাদল দপ্তরী২০০৯-২০১১০৭জনাব আক্তারুজ্জামান ঢালী২০১১- বর্তমান   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:গফরগাঁও উপজেলার ইউনিয়ন
মাঝেরহাট রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক  দূরে শিয়ালদহ–বজবজ লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। মাঝেরহাট রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৪৫ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। মাঝেরহাট রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি মাঝেরহাট ও তার পার্শ্ববর্তী এলাকাগুলিতে রেল পরিষেবা প্রদান করে।  ভৌগোলিক অবস্থান মাঝেরহাট রেলওয়ে স্টেশনের অবস্থান হল । এর গড় উচ্চতা হল ।  ইতিহাস ১৮৯০ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে মাঝেরহাট পর্যন্ত  বিস্তৃত ব্রডগেজ রেলপথ নির্মাণ করেছিল।  বৈদ্যুতিকরণ শিয়ালদহ থেকে মাঝেরহাট পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।  তথ্যসূত্র  বহিঃসংযোগ          বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:কলকাতার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:১৮৯০-এ ভারতে প্রতিষ্ঠিত বিষয়শ্রেণী:কলকাতা শহরতলি রেল স্টেশন বিষয়শ্রেণী:১৮৯০-এ ভারতে চালু রেলওয়ে স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:কলকাতা চক্ররেল বিষয়শ্রেণী:শিয়ালদহ দক্ষিণ লাইন (কলকাতা শহরতলি রেল)
সুমাত্রার গণ্ডার () (বৈজ্ঞানিক নাম: Dicerorhinus sumatrensis), বা সুমাত্রা গণ্ডার বা সুমাত্রান গণ্ডার গণ্ডার পরিবারের অন্তর্ভুক্ত একটি স্তন্যপায়ী প্রাণী। এটি Dicerorhinus গণে একমাত্র বিদ্যমান প্রজাতি।  বাংলাদেশে বিলুপ্ত বাংলাদেশে সর্বশেষ এই গণ্ডার ধরা পড়েছে চট্টগ্রামের কাছাকাছি সাঙ্গু নদীতে ১৮৬৭ সালের নভেম্বর কিংবা জানুয়ারি মাসে। এই প্রজাতির গণ্ডার বাংলাদেশসহ গোটা দুনিয়ায় মহাবিপন্ন হিসেবে বিবেচিত।জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৫৯-১৬১।  তথ্যসূত্র  বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:ইন্দোনেশিয়ার স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:ভুটানের স্তন্যপায়ী বিষয়শ্রেণী:কম্বোডিয়ার স্তন্যপায়ী বিষয়শ্রেণী:থাইল্যান্ডের স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:ব্রুনেইয়ের স্তন্যপায়ী বিষয়শ্রেণী:১৮১৪-এ বর্ণিত স্তন্যপায়ী বিষয়শ্রেণী:গণ্ডার বিষয়শ্রেণী:দক্ষিণ-পূর্ব এশিয়ার স্তন্যপায়ী বিষয়শ্রেণী:বোর্নিওর স্তন্যপায়ী
মেসোপটেমিয়া সভ্যতা  অবস্থান: আধুনিক ইরাক  মূল বৈশিষ্ট্য: বিশ্বের প্রথম নগর সভ্যতা, চাষাবাদ, লেখার উদ্ভাবন।  প্রাচীন মিশর সভ্যতা  অবস্থান: মিশর  মূল বৈশিষ্ট্য: পিরামিড, ধর্মীয় বিশ্বাস, হায়ারোগ্লিফিক লেখন।  সিন্ধু সভ্যতা  (Indus Valley Civilization)  অবস্থান: পাকিস্তান ও ভারতের অংশ  মূল বৈশিষ্ট্য: পরিকল্পিত নগর, স্যানিটেশন ব্যবস্থা।  চীনা সভ্যতা  অবস্থান: চীন  মূল বৈশিষ্ট্য: প্রাচীন রাজতন্ত্র, কনফুসিয়াসবাদ, লেখার ইতিহাস।  মিনোয়ান সভ্যতা  অবস্থান: ক্রিট দ্বীপ (গ্রিস)  মূল বৈশিষ্ট্য: শিল্পকলা, নাবিকতা, প্রাসাদ নির্মাণ।  মায়ান সভ্যতা  অবস্থান: মধ্য আমেরিকা  মূল বৈশিষ্ট্য: জ্যোতির্বিজ্ঞান, পিরামিড নির্মাণ, অঙ্কের পদ্ধতি।  আজটেক সভ্যতা  অবস্থান: মেক্সিকো  মূল বৈশিষ্ট্য: বৃহৎ নগর পরিকল্পনা, ধর্মীয় উৎসব।  ইনকা সভ্যতা  অবস্থান: পেরু  মূল বৈশিষ্ট্য: রাস্তা নির্মাণ, কৃষির উন্নয়ন।  ফিনিশিয়ান সভ্যতা  অবস্থান: লেবানন  মূল বৈশিষ্ট্য: বাণিজ্য, ফিনিশিয়ান বর্ণমালা।  পার্সিয়ান সভ্যতা  অবস্থান: আধুনিক ইরান  মূল বৈশিষ্ট্য: সাম্রাজ্যবাদ, ধর্মীয় সহনশীলতা।  গ্রিস সভ্যতা  অবস্থান: গ্রীস  মূল বৈশিষ্ট্য: দার্শনিক চিন্তা, গণতন্ত্র, অলিম্পিক খেলা।  রোমান সভ্যতা  অবস্থান: রোম  মূল বৈশিষ্ট্য: আইন ব্যবস্থা, স্থাপত্য, সামরিক কৌশল।  অ্যাসিরিয়ান সভ্যতা  অবস্থান: উত্তর মেসোপটেমিয়া  মূল বৈশিষ্ট্য: সামরিক শক্তি, শিল্পকলা।  বাবিলোনীয় সভ্যতা  অবস্থান: প্রাচীন মেসোপটেমিয়া  মূল বৈশিষ্ট্য: আইন ও প্রশাসন।  হিটাইট সভ্যতা  অবস্থান: আধুনিক তুরস্ক  মূল বৈশিষ্ট্য: যুদ্ধ ও রাজনীতি।  সাইপ্রিয়ান সভ্যতা  অবস্থান: সাইপ্রাস  মূল বৈশিষ্ট্য: বাণিজ্যিক সম্পর্ক।  প্রাচীন সাইটে সভ্যতা  অবস্থান: লেবানন  মূল বৈশিষ্ট্য: ধর্মীয় ও সাংস্কৃতিক।  কেমেট সভ্যতা  অবস্থান: মিশর  মূল বৈশিষ্ট্য: কৃষি ও ধর্মীয় কেন্দ্র।  ভ্রাম্যমাণ সভ্যতা  অবস্থান: প্রাচীন ভারত  মূল বৈশিষ্ট্য: ধর্ম ও সংস্কৃতি।  লাবান সভ্যতা  অবস্থান: মেসোপটেমিয়া  মূল বৈশিষ্ট্য: কৃষি।   অতিরিক্ত সভ্যতা:    ট্রয় সভ্যতা  লেমুরিয়া সভ্যতা  নিকারাগুয়ার সভ্যতা  সাফার সভ্যতা  ব্রোঞ্জ যুগের সভ্যতা  কাল্কিদিয়া সভ্যতা  "সিন্ধু সভ্যতা''   হারানো সভ্যতা:    মোইরা সভ্যতা  মায়ান সভ্যতা (পুনর্জন্ম)  এশিয়ান সভ্যতা (হারিয়ে যাওয়া সংস্কৃতি)  ইত্যাদি
হার্বার্ট জেফ্রি "হার্বি" হ্যানকক () (জন্মঃ ১২ই এপ্রিল, ১৯৪০) একজন মার্কিন পিয়ানিস্ট, ব্যান্ডলিডার ও কম্পোজার। জ্যাজ শিল্পীদের মধ্যে তিনিই প্রথম সিন্থেসাইজার ব্যবহার করেন ও ফাঙ্ক সঙ্গীত দ্বারা প্রভাবিত হন।   তথ্যসূত্র    বহিঃসংযোগ   Official website of Herbie Hancock  Official Herbie Hancock MySpace page  Herbie Hancock at Verve Records  River:The Joni Letters at Verve Records  Possibilities Herbie Hancock  Discography Herbie Hancock Discography  Interview with Herbie Hancock on music and technology from AppleMatters  Interview with Herbie Hancock on the "Possibilities" album release from LiveDaily  Herbie Hancock: Outside The Comfort Zone Herbie Hancock interview from JamBase  "Herbie Hancock: Essential Recordings" by Ted Gioia (www.jazz.com)  Herbie Hancock's Grinnell College Alumni Award citation from Grinnell College Alumni Assembly on June 5, 2010.  বিষয়শ্রেণী:১৯৪০-এ জন্ম বিষয়শ্রেণী:জ্যাজ্‌ সঙ্গীত শিল্পী বিষয়শ্রেণী:মার্কিন সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:গ্র্যামি আজীবন সম্মাননা পুরস্কার প্রাপক বিষয়শ্রেণী:আফ্রিকান-মার্কিন গায়ক বিষয়শ্রেণী:২১শ শতাব্দীর মার্কিন সঙ্গীতশিল্পী বিষয়শ্রেণী:কেনেডি সেন্টার সম্মাননা প্রাপক বিষয়শ্রেণী:ভার্ভ রেকর্ডসের শিল্পী বিষয়শ্রেণী:বৌদ্ধধর্মে ধর্মান্তরিত বিষয়শ্রেণী:২০শ শতাব্দীর মার্কিন সুরকার বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:২১শ শতাব্দীর মার্কিন সুরকার বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:মার্কিন বৌদ্ধ বিষয়শ্রেণী:মার্কিন জ্যাজ পিয়ানোবাদক বিষয়শ্রেণী:মার্কিন রিদম অ্যান্ড ব্লুজ শিল্পী বিষয়শ্রেণী:মার্কিন সোল সঙ্গীতশিল্পী বিষয়শ্রেণী:শ্রেষ্ঠ মৌলিক সুর বিভাগে একাডেমি পুরস্কার বিজয়ী বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:গ্র্যামি পুরস্কার বিজয়ী বিষয়শ্রেণী:শিকাগোর সঙ্গীতশিল্পী বিষয়শ্রেণী:ওয়ার্নার রেকর্ডসের শিল্পী বিষয়শ্রেণী:রয়েল সুইডিশ একাডেমী অফ মিউজিকের সদস্য বিষয়শ্রেণী:সেজার পুরস্কার বিজয়ী বিষয়শ্রেণী:মার্কিন নিছিরেন বৌদ্ধ
তাহিতি জাতীয় অনূর্ধ্ব-২০ ফুটবল দল (; যা তাহিতি অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে তাহিতির প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম তাহিতির ফুটবলের সর্বোচ্চ নিয়ন্ত্রক সংস্থা তাহিতীয় ফুটবল ফেডারেশন দ্বারা নিয়ন্ত্রিত হয়। ১৯৭৪ সালের ৮ই ডিসেম্বর তারিখে, তাহিতি অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; তাহিতির পাপেতেতে অনুষ্ঠিত নতুন হেব্রিডিজ অনূর্ধ্ব-২০ দলের বিরুদ্ধে উক্ত ম্যাচে তারা ২–১ গোলের ব্যবধানে জয়লাভ করেছিল।  ১১,৭০০ ধারণক্ষমতাবিশিষ্ট পাতের তে হোনো নুই স্টেডিয়ামে তোয়া আইতো নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ফরাসি পলিনেশিয়ার পিরায়ে অবস্থিত। বর্তমানে এই দলের ম্যানেজারের দায়িত্ব পালন করছেন ফরাসি সাবেক ফুটবল খেলোয়াড় ব্রুনো তেহামোয়ানা এবং অধিনায়কের দায়িত্ব পালন করছেন ড্রাগনের আক্রমণভাগের খেলোয়াড় রুনুই তেহাউ।  তাহিতি অনূর্ধ্ব-২০ এপর্যন্ত ২ বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৯ ফিফা অনূর্ধ্ব-২০ বিশ্বকাপের গ্রুপ পর্বে অংশগ্রহণ করা।। অন্যদিকে, ওএফসি অনূর্ধ্ব-২০ চ্যাম্পিয়নশিপেও অন্যতম সফল দল, যেখানে তারা ২টি (১৯৭৪, ২০০৮) শিরোপা জয়লাভ করেছে।  হাউরাগি হুরি, হেইরাউয়ারি সালেম, রুনুই তেহাউ, এডি ক্যাস্পার্ড এবং মোয়ানা পিতোর মতো খেলোয়াড়গণ তাহিতি অনূর্ধ্ব-২০ দলের জার্সি গায়ে মাঠ কাঁপিয়েছেন।  প্রতিযোগিতামূলক তথ্য ফিফা অনূর্ধ্ব-২০ বিশ্বকাপ  ফিফা অনূর্ধ্ব-২০ বিশ্বকাপ  সাল  পর্ব  অবস্থান  ম্যাচ  জয়    হার      ১৯৭৭  উত্তীর্ণ হয়নি  ১৯৭৯   ১৯৮১   ১৯৮৩   ১৯৮৫   ১৯৮৭   ১৯৮৯   ১৯৯১   ১৯৯৩   ১৯৯৫   ১৯৯৭   ১৯৯৯   ২০০১   ২০০৩   ২০০৫   ২০০৭   ২০০৯  গ্রুপ পর্ব  ২৪তম  ৩  ০  ০  ৩  ০  ২১  ২০১১  উত্তীর্ণ হয়নি  ২০১৩   ২০১৫   ২০১৭   ২০১৯  গ্রুপ পর্ব  ২৩তম  ৩  ০  ০  ৩  ০  ১৪  ২০২১  কোভিড-১৯ মহামারীর কারণে বাতিল  ২০২৩  অনির্ধারিত  মোট  গ্রুপ পর্ব  ২/২২  ৬  ০  ০  ৬  ০  ৩৫  তথ্যসূত্র  বহিঃসংযোগ     ফিফা-এ তাহিতি জাতীয় অনূর্ধ্ব-২০ ফুটবল দল    ওএফসি-এ তাহিতি জাতীয় অনূর্ধ্ব-২০ ফুটবল দল   অনূর্ধ্ব-২০ ফুটবল বিষয়শ্রেণী:ওশেনিয়ার জাতীয় অনূর্ধ্ব-২০ ফুটবল দল অনূর্ধ্ব-২০